Alcampell

Alcampell es un municipi de la província espanhòla d'Òsca e de la Comunautat Autonòma d'Aragon.
Aparten administrativament a la comarca de la Llitera e a la província d'Òsca. Fa partida de la region lingüistica de la Franja.

 Toponimia 

Lo toponime proven del diminutiu de «camp». Oficialament s'es adoptada la grafia Alcampell, preferida localament e adaptada a la fonetica locala nord-occidentala : coma l'article nord-occidental, amai d'una partida de l'aragonés vesin, es lo, mès l'article estandard e oficial catalan es el, l'article contractat al, que val per cada cas, evita de causir.

 Geografia 

Lo territòri municipal es limitat per Peralta e Calassanç e Baells al nòrd; per Castellonroi, Albelda e Almenar a l'est; amb Tamarit de Llitera e Almacelles al sud; per El Torricó al sud-oèst a per Sant Esteve de Llitera a l'oèst.

Lo territòri municipal compren tanben l'enclavament de Pelegrinyó, entre Rocafort e Sant Esteve de Llitera, e a una extension de 5.781 ha en i enclusent Pelegrinyó.

A 500 m d'altitud sobre lo nivèl de la mar, lo borg es situat al sud d'una franja plana dita La Quadra situada a son torn al sud de les Clenxes. Si una partida del territòri (Les Lliteres) es tèrra d'asagatge, lo vilatge e la rèsta contunhan per ara d'èsser tèrra de cultura seca.

Lo cèrç o "vent d'Aragó", lo "botxorno" o "xafogor" tanben conegut coma "vent de llevant", e la tramontana o vent de nòrd l'airejan al long de l'annada.

 Personas illustras 

Josep Antoni Duran i Lleida‎, òme politic